Verjandi mannsins bað jafnframt um þriggja vikna frest til að skila greinargerð . Hvorki lögreglumaðurinn né verjandi vildu ræða við fréttastofu þegar óskað var eftir því í morgun . Maðurinn , sem starfar sem lögreglumaður hjá embætti lögreglustjórans á Suðurlandi , var ákærður fyrir brot í opinberu starfi með því að hafa látið hjá líða að leggja hald á kannabisblandaðan vökva við húsleit í Hveragerði í maí síðastliðnum . Í ákæru segir að lögreglumaðurinn hafi ekki sinnt skyldum sínum , en vökvann var að finna í potti á eldavél . Þá hefði átt að framkvæma frekari leit að fíkniefnum í umræddu húsnæði og leggja hald á nærri tvö kíló af kannabisefnum og tvo lítra af kannabisblönduðum vökva . Aðrir lögreglumenn fundu efnin daginn eftir fyrstu leitina , en lögreglumaðurinn er sagður með háttsemi sinni hafa gerst sekur um stórfellda vanrækslu eða hirðuleysi í störfum sínum . Lögreglumaður á Suðurlandi hefur verið ákærður fyrir brot í opinberu starfi með því að hafa látið hjá líða að leggja hald á kannabisblandaðan vökva við húsleit í Hveragerði .